INIHAHANDOG NG NETFLIX
Mayday, inaatake kami.
Sinasalakay kami ng tao namin.
Namamaril na sila. Napatumba na nila lahat.
Bakit nila ito ginagawa? Kakampi sila. Ano'ng nangyayari?
Abot ng 24 minuto ang isang nuclear missile na galing Russia
para tumama sa target nito sa U.S.
Kung may maganap na nuclear launch, ang sandatahan ng US ay mayroon lang
-- 12 MINUTO --
para harangin ang paparating na missile sa ere.
Ilan silang nandiyan?
Nakakalat sila. Papunta sila sa command center.
Papatayin nila ang mga interceptor.
Ang US ay mayroon lang dalawang early warning station
na nakakatuklas at nagpapabagsak ng mga nuclear missile
Ang isa ay nasa Alaska, sa Fort Greely
FORT GREELY
Pinapatay kami. Pinapatay kaming lahat!
Nasa command center na sila. 'Di ko sila mapigilan!
Tulungan n'yo kami. Pakiusap, tulong.
Tawagan natin ang SBX-1.
Hindi kaya! Sira na ang transmitter.
Ito ay ang Fort Greely. Nalagas kami. Fort Greely--
At ang isa ay platform na nasa karagatan, kilala bilang SBX-1
Sila ang mga INTERCEPTOR base ng Amerika
Parating na tayo sa SBX-1, Captain.
SBX-1, ito si Eagle 6-7.
Kasama ko ang bagong missile system specialist.
Humihingi ng pahintulot lumapag.
Eagle 6-7 ito ang SBX-1, may pahintulot ka na lumapag.
Welcome sa gitna ng kawalan.
Capt. Collins, ako si Ensign Washington.
Maligayang pagdating sa SBX-1,
dapat yata "maligayang pagbabalik."
Salamat.
Hinihintay ka ni Colonel.
Balita ko lumaki ka sa Espanya kung saan nadestino ang ama mo.
Pasok.
Capt. Collins reporting, sir.
Paluwag.
Masaya akong makita kang muli, JJ.
Naalala mo si Capt. Welsh?
Yes, sir. Kakarating n'yo lang noong narelyebo ako.
Noong nakatakas ka?
Lokong ito.
-Mag-uusap lang muna kami, Lou? -Oo naman.
Tingnan natin kung may update na doon sa Russian sub.
Heto, tulad ng nakikita mo,
halos pareho pa rin ng iniwan mo.
Ang Navy sa mga bangka, Army sa mga missile,
at walang gustong mapunta dito.
Nakausap mo ang board?
Tatlong beses.
Nakita ang record ko? Mga review ko?
Lahat.
Ito lang ang kaya mo?
Pasensya na.
Hindi, ayos lang.
Akala ko tapos na ako sa kalokohang ito.
Alam ko.
'Di na magbabago, tama?
Salamat sa pagkuha ulit sa'kin
Para alam mo, naniwala na ako sa'yo simula pa lang.
Dito ka sa baba.
May kumuha na sa dati mong kwarto.
Pasensiya na.
Oo nga pala, ma'am?
Sasabihin ko lang
lahat kaming mga babae ipinagmamalaki ang ginawa mo.
Ang nangyari sa'yo...
nangyari rin sa marami sa amin,
at gusto ko lang malaman mo.
Punta sa command center dalhin ang baril ngayon na.
May active shooter situation sa Fort Greely.
Taga-labas?
Hindi, tao natin. Mukhang 'di lang isa.
Ligtas ang mga interceptor?
Hindi matukoy.
Gaano kalala ito?
Putol ang komunikasyon sa Greely.
Nakukuha lang impormasyon sa Twitter.
Nasa linya na ba si Fort Greely?
Wala, sir, wala pa.
Alam mo na ang gagawin.
May humaharang ba sa signal ni Greely?
Hindi. Parang pinatay ang system sa pinagmumulan.
Cpl. Rahul Shah. Anim na buwan na dito.
Captain.
Corporal.
At naalala mo si Beaver.
Na-miss mo ako, Captain?
Hindi ni minsan.
Kumusta ang kaibigan nating Ruso?
Bumalik na.
40 milya layo. Nakatigil, parang tae sa swimming pool.
Kaibigang Ruso?
Russian attack cell. Ilang buwan nang nandiyan.
Tinataboy ng subs natin pero balik nang balik.
Ano kaya nangyayari doon?
Tuloy pa ba ngayong gabi?
Pare, ano?
Poker. Tatalunin ko mga janitor gaya nung nakaraan.
-'Wag ngayon, Beaver. -Bakit hindi?
May emergency tayo.
Pare, hindi 'to emergency.
Isang gago na may sama ng loob.
Iimbitahin sana kita, ma'am,
kaya nga lang baka may mga usapang bastos.
Nilalabanan ko pinakamahuhusay na player sa mundo para mag-praktis
gamit ang berdeng ito.
Baka mas makapangyarihan pa 'to kaysa sa kwarto na 'to.
Magandang kwento, Beaver.
Saang kabanata ka ba tatahimik?
Kopya, STRATCOM.
Sir, kaka-assign lang ng SBX-1 bilang pangunahing early warning
habang offline ang Greely.
Sa sandaling ito, tayo lang ang interceptor platform
na pumoprotekta sa US mula sa nuclear missile attack.
Isantabi ang lahat.
Tumutok sa trabahong sinanay tayo.
Sir, 'di kaya drill lang ito o emergency test--
Tahimik.
Nagpapasa ang NSA ng usapan galing Russia.
Ang Kremlin ay may priority alert mula sa ICBM missile base sa Tavlinka.
Inaatake ang Tavlinka.
Maraming nasawi.
'Di awtorisadong pagtanggal ng missile.
Imposible.
16 na Topol-M mobile missile ang nawawala.
Sinasabi mo bang may nagnakaw ng 16 na ICBM?
Hindi ako. Mga Ruso ang nagsasabi.
Sir, nag-offline si Greely
matapos 10 minuto, nanakawan ng nukes ang Russia?
Totoo nangyari sa Greely, baka exercise lang 'yong sa Russia.
Kung totoo, tinawagan na sana tayo ng Pentagon.
Ito ang SBX-1.
Yes, sir.
Kaming lahat, sir.
Kakapasok lang, sir.
Gagawin namin, sir.
Mayroon kaming 16 na missile na nakatutok sa 16 na lungsod sa Amerika.
Pagkatapos ng araw na ito, mawawala na ang Amerika.
Susmaryosep.
Paano magnakaw ng mga nuclear missile?
Isa itong inside job. 'Di ka basta papasok--
'Di mahalaga kung paano.
Ang mahalaga ay mobile na ang mga missile.
Maitatago nila kahit saan.
Makikita lang sa satellite 'pag nailunsad na.
Captain.
JJ.
Atin na ito, naintindihan mo?
Yes, sir.
Tayo lang nasa pagitan ng Amerika at Armageddon.
Handa ka ba dito?
'Wag mo akong alalahanin, sir.
Pasensiya na. Kailangan kong itanong.
Sisimulan ko ang emergency lockdown.
Gawin mo 'yan.
Hanapin ko si Welsh at i-secure ang mga HVAR code.
Sir, sandali, sir.
Kung may tao sila sa loob ng Tavlinka,
at ang namaril sa Greely ay tao natin,
baka may tao sila... dito.
Sige na.
Ang keycard!
Ang keycard! Kunin ang keycard!
Mikael! Buksan mo ang pinto.
Lintik, napakalaki mo.
Nagpadala ka ng SOS?
Ginamit mo baril para saksakin siya sa mata?
Oo. Nagpadala ka ng SOS?
Oo. Sinabihan nila akong maghintay.
Kamusta si Beaver?
Nadali lang siya ng bala. Walang malay, pero magiging maayos siya.
Asido ba 'yan?
Bakit sila magdadala ng asido?
Para sirain ang electronics.
Gawin tayong walang silbi.
Ano gagawin natin?
Gusto mong pag-usapan ito?
Alis na, baka makatakas kang buhay.
Papasukin mo ako
at baka makatakas kang buhay.
Kayo nagnakaw ng mga missile sa Tavlinka?
Grabe namang pagkakataon lang iyon kung hindi ako.
Suotan mo si Beaver.
Ang mga namaril sa Greely?
Mga subcontractor.
Gig economy.
'Di ka makakapagtrabaho sa US base nang walang background check.
Sinabi mo pa. Pamatay ang mga papeles na kailangan.
Ibig sabihin pinlano mo ito--
Ng napakatagal na panahon.
Gaano katagal ang napakatagal na panahon?
Anim na taon.
'Di tumatakbo nang maayos, ano?
'Pag may hinarap na kalaban, walang planong nagtatagumpay na buong-buo.
Magkaaway ba tayo? Parang Amerikano ka.
Ako ay Amerikano.
At kung magkaaway man tayo o hindi,
ikaw lang makakapagsabi niyan.
Ano'ng pangalan mo?
Ako si Alexander Kessel.
Sa tono mo parang dapat kilala kita.
Ngayong alam mo na, hinding-hindi mo na makakalimutan.
Tawagin na lang kaya kitang "gago"?
Karaniwan, umaabot pa sa pangalawang date ang babae bago niya ko tawagin niyan.
Walang karaniwan sa akin.
Medyo nakukuha ko nga 'yan.
Ganito, Captain…
Mukhang hindi tayo nakahanap ng mapagkakasunduan,
kailangan kong baldadohin ang command center mo
para mapaputok ng mga tao ko sa Russia ang mga missile.
At pinipigilan mo akong makapasok.
Pero, sasabihin ko na rin lahat,
napigilan o napatay ko lahat ng iba pa dito,
kaya makakapasok ako sa kwartong 'yan.
Papasukin mo na'ko ngayon
at hahayaan ko kayong mabuhay.
At hayaang mamatay ang milyun-milyong Amerikano?
'Di mo yata alam kung bakit sumasali ang isang tao sa Army.
Nag-iisa ka sa gitna ng karagatan,
milya-milya mula saan mang daungan,
malayong-malayo sa pinakamalapit na shipping lane.
Walang sinumang makakapunta dito para iligtas ka
bago ko mabutas ang mga pinto.
Shah, ilan ang mga janitor?
Hindi ko alam. Anim? Pito?
Ilan, anim o pito?
Ewan. 'Di ako nag-hire sa kanila.
Ito'y malaking rig.
'Di n'yo mapapatay lahat nang ganoon kabilis.
Nerve agent.
Pinabuga namin sa aircon. Pinatulog silang lahat.
Kalokohan.
'Wag ka mag-alala, wala silang naramdaman.
At binaril sila para sigurado.
Huwag ka mag-alala.
May sariling aircon 'yang command center…
'Di mo mapasok.
Mangyayari ba itong magandang usapang ito kung kaya ko?
-SBX-1. Ito si Capt. Collins. -Totoo?
-Gen. Dyson. Si Col. Marshall? - Tumahimik kayo lahat.
Patay na, sir.
Patay? Ano'ng nangyari?
Na-hijack kami ng anim o pitong terorista, nagpanggap na mga janitor.
Pinatay nila si Marshall,
pati daw mga tripulante,
-sinubukang kunin ang command center. -Sinubukan?
At nabigo.
Sino'ng kasama mo?
Corporal Shah at Baker.
Walang malay si Baker. Tinamaan siya ng bala.
Gaano kayo kaligtas?
Gumagamit sila ng blowtorch para hiwain ang pinto namin sa labas.
Kung huhulaan ko…
60 minuto.
Hindi, 30 minuto.
Ang pinto sa loob?
Pareho. 'Di ko alam.
May maibabahagi ka tungkol sa mga terorista?
Amerikano. Sabi ng lider nila, siya si Alexander Kessel.
Kunan mo ako ng full background check sa taong ito. Ano pa?
Base sa galaw, mukhang may training sila.
at gumamit ng nerve agent.
Ano'ng nangyayari sa Greely?
Patay mga namaril.
Pero patay na rin ang mga computer na kumokontrol sa mga interceptor.
Sinunog ng asido ang lahat.
Kami na lang.
Ganoon na nga.
May SEAL team na papunta sa inyo.
Kaunting tiis na lang.
-ETA? -90 minuto
Nagbibiro ba sila?
Hindi, hindi kami nagbibiro.
Madam President.
Ang mga terorista ay may 16 na mobile missile launcher
na 'di mahanap natin at ng mga Ruso
Kaya lang nila 'di pa nilo-launch
ay dahil kontrolado n'yo pa ang mga interceptor ninyo.
Sa sandaling mawala 'yan,
pakakawalan nila ang mga missile sa Estados Unidos.
Wala na tayong oras para ilikas ang 16 na lungsod,
umaasa kami sa inyo na pigilan sila na makapasok sa kwartong iyan.
Malinaw, Madam President.
Babalikan ka namin mamaya. Balitaan mo kami.
Yes, sir.
Captain, protektahan mo ang silid na iyan.
Umalis na tayo! Tara na!
SEAL team, may pahintulot ka sa agarang pag-alis tungong SBX-1.
90 minuto? 'Di tayo tatagal ng ganun kahabang oras.
Hindi 'nga, kung hindi tayo lalaban.
Ano? Hindi.
Hindi ako lumalaban. Signal specialist ako.
Umuupo ako at tumititig sa screen Iyon ang gusto ko.
Bakit? Dahil walang nangyayari.
'Di pa ako nagpaputok ulit ng baril.
Ganon pa rin pumutok ang mga baril.
Hindi mo ako maaasahan. Hindi talaga.
Sumusuko ka na ba?
Ikaw ba?
Nasisiyahan pa akong sirain ng araw mo.
May alam ka ba sa pagbagsak ng Roma?
Nang nasa tarangkahan na ng lungsod ang mga barbaro
gumawa sila ng masasamang bagay
para pwersahin ang mga Romano na papasukin sila.
Exitus acta probat. "Nabibigyang katwiran ng resulta ang gawa."
Naalala mo si Capt. Welsh?
Siya ay ama ng apat at lolo ng pito.
Hindi 'yan uubra.
Buksan n'yo ang pinto.
'Wag mo siya hayaang mamatay.
'Di ko bubuksan ito.
Kung hindi, papatayin ko siya.
Hindi ko bubuksan ang mga pintong ito.
Huling pagkakataon.
Hindi.
Patayin mo ang sinumang gusto mo.
Hinding-hindi ko bubuksan ang pinto.
Mamamatay din tayo, 'no?
Hindi tayo mamamatay.
Papasok sila dito. Papatayin nila tayo.
-Corporal. -Wala tayong magagawa para pigilan sila.
Corporal Shah, wala pa sila dito sa loob,
kung pipigilan natin sila, dapat malinaw kang nag-iisip.
May trabaho pa tayong dapat gawin, 'di ba?
Tama.
Bumalik ka sa pwesto at itutok ang mga scanner sa Tavlinka.
Kung magpakawala sila?
Haharangin natin.
Dapat din nating alamin lahat ng paraan na pwedeng makapasok dito.
Iyang lagusan lang na yan ang direktang pasukan at labasan.
E hindi direkta? Bagong tubo o daluyan na dapat ko malaman?
Dumadaan ang mga tubo sa isang lagusan sa may sahig
at 'di magkakasya ang tao.
Ganoon din ang mga kable.
Ano pa ang magagawa nila? Isip.
Pasabugin ang radar dome?
Mas matibay pa 'yung dome kaysa dito sa'tin.
Ganoon din ang mga interceptor.
Pahingi ng view ng mga hatches, taas at baba.
Kunin mo ang shotgun.
Barilin mo siya!
Barilin mo na!
Parang nag-iisa lang.
Kailan huling na-test fire ito?
'Di ko alam. Gumagana pa ba?
Puputok din sa mukha mo.
-Iyong pistol mo? -Wala na.
Wala na tayong armas.
Tulungan mo ako.
Salamat sa pagligtas kay Turbo.
Sino?
Turbo, 'yung pagong. Bigay sa akin ng mga anak ko.
Ilan ang anak mo?
Prisha, siyam na siya. Aditi, pito. At si Kalyan, tatlong taon.
Anim na buwan ko na silang 'di nakita.
Pinakamabuting magagawa mo para sa kanila ay pigilan ang mga missile na iyon.
Ano na?
Pinatay nila lahat.
Tatawag siya nang tatawag hanggang sumagot ka.
Ano'ng gusto mo ngayon?
Kapitan, dapat mong makita ito.
Akala mo ikaw ang unang nagpamukha sa akin niyan?
Sa tingin mo bibigay ako?
Hindi.
At oo.
Higit pa riyan ang kailangan.
Marami pang parating.
Wala ka na. Nagkukumahog ka na.
-Ako? -Sobra.
Paano?
Mahilig ka magplano.
Anim na taon, sabi mo.
Hanap ng mga butas sa seguridad, kunin ang mga taong kailangan mo,
malamang pinasadahan mo nang paulit-ulit lahat ng detalye
hanggang sa sigurado ka nang naplano mo ang bawat posibleng resulta,
pero 'di mo ako kayang planuhin.
Alam mo paano ko nalaman?
Dapat nasa Fort Hunter ako ngayon sa aking bagong pwesto.
Kagabi ko lang nalamang ibabalik nila ako dito.
At ngayon...
Ngayon 'di mo ako matalo.
Payag ako sa "'di inaasahan."
Pero hindi sa "'di matatalo."
Tingnan mo, ito ang alam ko.
Tatlong taon na ang nakalipas, nakuha mo ang iyong dream job.
Sa Pentagon, sa ilalim ng isang three-star na heneral.
Bayani ng digmaan, mahal ng kanyang mga sundalo.
Gagawan nila ng rebulto ang lalaking ito.
At nangako siyang dadalhin ka hanggang sa tuktok,
pero nalaman mo ang kabayaran.
Alam ko na nagpasya ang review board ng army na gawa-gawa mo lang ang lahat.
Tinapon ka pabalik sa halimaw.
Malugod ka ulit tinanggap ni three-star.
Dahil ang mga predator, gusto nilang pinapakitang sila ang totoong namumuno.
Teka, natiwalag ang heneral na iyon.
Ibig sabihin tinalo mo siya. Nanalo ka.
Nanalo siya sa laban, hindi sa digmaan.
Unang dumating ang hate mail...
nagbayad para hanapin ang mga litratong tulad nito...
…at ang mga bantang papatayin ka.
Mula sa loob mismo ng hukbong buong pagmamalaki mong pinaglilingkuran.
At pagkatapos…
ang gabing iyon.
JJ!
O Diyos ko.
Gising, JJ!
Sige na. Gising na. Bumalik ka.
Papa?
Ligtas ka. Nandito si papa. Nandito ako.
Papa... patawad.
Pwede kang talunin, Captain.
Napatunayan na ito.
Kung talagang tama ka,
ano kaya ang ginagawa ko dito?
Bakit naka-uniporme pa rin ako?
Hindi pa tapos ang giyera, gago.
Dapat makipagtulungan ka sa akin.
Bibigyan kita ng 30 milyong dolyar
'pag binuksan mo ang pinto.
Ipapalipad kita sa kahit saang bansang pipiliin mo
at habambuhay ka nang magpapasasa sa yaman.
Kung may tao mang may karapatang lumayo na dito, ikaw iyon.
30 milyong dolyar.
Ano'ng ibinigay sa'yo ng Army?
Ang nakakabagot na trabaho sa gitna ng kawalan,
para pwede ka na nilang kalimutan?
Wala silang pakialam sa'yo.
Buksan mo ang mga pinto.
Bawiin ang iyong kapangyarihan.
Ganyan manalo sa digmaan.
Ang SEAL team ay patungo nang SBX-1. ETA 67 minuto.
Nakapasok na sila.
Buksan mo ang pinto at aalis ka dito na isang mayamang babae.
May oras pa kami bago mo mapasok ang pintong ito.
Wala na talaga.
-Beaver. -Ano ito?
Magaling, Beaver.
Sisimulan na ang satellite relay at EBS hack.
Nakapasok na kami.
Hindi, may bago na ako.
ZSB, Zulu Sierra Bravo, 1-9-9-6.
At sabihin kay Danny na gumalaw na.
Nasaktan ka ba?
May mas grabe pa dati.
'Di naman talaga dapat ganito.
Kung 'di natamaan si Cpl. Baker, naiwasan sana lahat ito.
Kung papatayin mo ako, gawin mo na.
Wala nang pa-macho na paliwanag.
Pinapili naman kita.
Pinili mong maging kaaway.
Kasabwat ka nila sa simula pa?
Tama.
Traydor.
Ang Amerika ang traydor.
Laging kang puno ng katangahan, Beaver.
Ano bang alam mo?
Mahal ko ang bansa ko.
Dati nga handa pa 'kong mamatay para sa kanya.
Hindi pa huli ang lahat.
Tumahimik ka.
Dahil sa mga imigrante na tulad mo
at tulad mo
nawalan ako ng trabaho
at inalis ng gobyerno ang mga karapatan ko,
nag-imbento ng mga kasinungalingan para takutin ako.
Lintik. Ni hindi ko na makilala ang Amerika ngayong mga araw na ito.
'Yan ang nagbigay sa'yo ng karapatang pumatay ng milyun-milyong tao?
'Yan ang nagbigay sa'kin ng karapatang unahin ang sarili ko.
At may 10 milyong paraan ako para gawin 'yun.
Pera? Iyon ang dahilan mo.
Ah, oo. Iyon ang dahilan ng Amerika.
At kung 'di mo nakuha 'yon,
halatang hindi ka tumitingin sa paligid mo, Shah.
Gising, pare.
Oo, sige. Sisihin mo ang Amerika. Sisihin mo ang gobyerno.
Sisihin mo ang lahat maliban sa sarili mo.
'Yan ang gawain ng mga talunan.
Dumaldal ka lang, darling.
Bago matapos lahat 'to,
Gagawin ko sa'yo
ang lihim na gustong gawin ng bawat kabo
sa bawat babaeng opisyal.
Ganu'n ka lang nakaka-score, 'no?
Uy, isa pa pala.
'Wag mo tawagin ang babae ng kahit ano maliban sa pangalan niya.
Hindi honey, o honey pie, o sugar, o sugar pie,
o sweetie, o sweetie pie.
Hindi baby, sweetheart, talandi, puta,
at higit sa lahat, mas higit sa lahat, pinakahigit sa lahat,
huwag na huwag mo siyang tatawaging "darling."
Lintik.
Ang satellite relay ay live na sa EBS.
Ang Emergency Broadcast System?
Oo, para ang bawat camera sa rig na ito
ay pwedeng mag-broadcast sa anumang smart device na kumukunekta sa internet.
Para mapanood ng lahat ang palabas.
Mr. Kessel. Nasaan si Capt. Collins?
Nandito siya. 'Di siya nasaktan.
Ang totoo... medyo.
Ganoon din si Corporal Shah.
At si Corporal Baker?
Kumusta, General.
Kayong dalawa ay mga sundalo.
May sinumpaang tungkulin.
Paano ninyo naipagkanulo ang bansa?
Nanumpa ako sa lumang Amerika. Hindi sa kung anong meron ngayon.
Ano'ng gusto niyo?
Mula sa'yo?
Wala.
Inaantay ko lang ang Amerika na sumali sa usapan nating ito.
Pinagmamalaki ka ni Dad. Masaya siguro 'yon.
Nakuha na ng EBS ang kontrol sa lahat ng signal.
Kumustahin mo ang Amerika, boss.
May malaking screen, mahusay na picture quality,
'di magaling ang tunog,
pero 'di rin naman ako nakikinig ng TV masyado.
Nagpapatugtog ako ng music 'pag nanonood kaya 'di talaga...
Ba't naging black and white?
Nasaan ang Presidente?
Nandito ako.
Maglunsad ka lang kahit isa sa mga missile,
Sinusumpa ko, tutugisin ka namin
at buburahin ka sa mundo.
Tama na. Niyayamot mo lang ako.
Ako ang magsesermon sa pulpita ngayon.
Mga kapwa ko Amerikano, ako si Alexander Kessel,
anak ng bilyonaryong si Alexander Kessel Senior,
na maaring kilala ninyo rin
bilang kasalukuyang ambassador ng US sa United Nations.
Ang mga kasama kong nasa Russia ay may hawak na 16 na nuclear missile,
at nasa kontrol ko ang tanging interceptor missiles
na kayang pigilan ang mga iyon.
16 na lungsod sa Amerika ang target.
300 milyon sa inyo ang mamamatay.
Isang lungsod muna ang wawasakin
para matakot kayo habang pinapanood ninyo.
Unang missile team...
pakawalan na.
May nailunsad na missile.
12 minuto bago matapos ang pag-intercept.
Sa loob ng 12 minuto, 'yong missile na ni-launch ko
ay dadaan sa taas ng ulo ko,
sa puntong 'yon, huli na ang lahat para mapigil ito ng interceptor.
Ngunit anong lungsod ang napili?
Iyong sa'yo ba?
Kung saan man ito babagsak, walang oras para tumakbo.
Hindi ka makakatakas.
Kung hula mo ay ang Los Angeles,
binabati kita.
Ang Lungsod ng mga Anghel ay may 23 minuto para mabuhay.
Sandali lang.
Kapag nawala ang Los Angeles…
Kayo, saan ang...
Teka. 'Di pa kami magsasara.
Sunod kong pakakawalan ang iba pang 15 na nuclear missiles.
Sa San Francisco, Seattle, Las Vegas,
Cincinnati, Dallas, Denver, Memphis, Chicago, St. Louis, Atlanta, Boston,
Philadelphia, Miami, at New York.
At syempre, sa Washington D.C.
Ngayong araw na ito...
ang Amerika ay mamamatay habang nakakaramdam ng matinding takot.
Amerika ang pinakamalaking kasinungalingan na naisiwalat.
American exceptionalism?
Siguro dati.
Noong inalis ng mga tagapagtatag ang mga hari.
Noong dineklara nilang nilikha tayong pantay-pantay.
Atin daw ang Estados Unidos, pero kailan naging totoo iyon?
Totoo ba iyon noong Digmaang Sibil?
O noong may Jim Crow?
Totoo na ba ngayon?
Itong pambansang kasinungalingan, ito ay lumalalang sugat,
at ito'y nakamamatay.
Walang Band-Aid na makakatapal.
Ang tanging makakapagligtas sa bansa natin at sa dati nitong potensyal
ay ang burahin ito, at magsimulang muli.
Siguro pagkatapos nito, kapag nagkatitigan tayo
sa ibabaw ng mga labi
magkakasundo tayong lahat na sa pagkakataong ito
maitatama natin ang Amerika.
Ito si Corporal Rahul Shah.
Gusto mo pagiging Amerikano, Rahul?
Buong puso.
Pero isa kang Hindu.
Pwedeng pareho.
Sa Amerika?
'Di ka kailanman nakutya sa iyong relihiyon?
'Di ka kailanman na-screen nang mas todo sa mga airport?
Ibahagi mo sa mundo ang mga nakita mo.
Nakita kita sa shower,
at nakita ko bakit nahuhumaling ka sa mga missile.
Walang kwenta.
Ako'ng bahala dito, boss.
Ito ay si Capt. Joanna Julia Collins.
JJ, sa mga kaibigan n'ya.
Isang sundalong lumaban nang may karangalan at katapangan dito ngayon.
Tatlong taon na ang nakalipas, isa sa nangungunang heneral ng bansa
ang inabuso ang posisyon niya at pinilit siyang makipagtalik sa kanya.
Kaninong career kaya ang nasira?
Dapat ay binibigyan ninyo siya ng papuri,
pero babae siya,
kaya sa halip, ang kanyang mga kasama sa serbisyo
nagbayad para hanapin ang mga litratong tulad nito.
Tarantado ka, pare.
Inalok ko siya ng 30 milyong dolyar para isuko ang kanyang poste ngayon.
Hindi siya pumayag.
'Nga pala, ang litratong 'yon ay para sa kawang-gawa.
Ano'ng posisyon nilaro mo noon? Goalkeeper?
Goalkeeper. Mahirap na position.
Paki-ulit nga?
Maraming beses akong tinamaan, nagka-bukol, bugbog na tadyang,
pero ang pinakakaraniwang injury ay na-dislocate na hinlalaki.
Lintik.
Hindi!
'Tangina!
6 minuto bago matapos ang pag-intercept.
Sa tingin mo aabot ka?
Ikaw, aabot kaya?
Lintik.
5 minuto bago matapos ang pag-intercept.
May limang minuto ka. Pigilan mo o patayin mo.
Napalipad na ang interceptor.
Na-intercept na ang missile.
'Tangina mamatay ka na, pwede ba?
Binalaan kita. Sabi na sa'yo manggugulo siya.
Tanda mo? Sabi ko, "Kahit anong mangyari, siya ang una mong barilin."
"Alisin mo siya agad sa laban, dahil kung hindi,
kung hindi mo siya ililigpit agad magiging sakit siya sa ulo."
Beaver.
Siya iyong klase ng babae, alam mo 'yun?
Gusto niyang unti-unti kang inaasar, mangangagatparang sandosenang langgam.
Parang... putanginang langgam.
Maliit na sagabal lang ito.
Sagabal?
Aba. Ayos.
Uy, narinig mo? Isang sagabal lang.
Naharang niya ang missile natin sa putanginang himpapawid.
Isang missile. May 15 pang natitira.
At paano kung maharang niya lahat?
Ano ngayon? Ano na pagkatapos?
Nakita na mga mukha natin, sa buong mundo ngayon.
Anong gagawin natin pagkatapos?
Ano statute of limitation sa tangkang pasabog ng nuke?
Handa tayo para dito. May mga backup na plano.
Talaga?
Talagang pinaabot mo sa huling sandali.
Ginagawa ko ang aking makakaya, ma'am.
Mapapatigil mo ba ang pag-broadcast nito?
Tingnan ko.
Hindi kaya dito.
Naintindihan namin.
Gaano pa katagal ang SEALS?
50 minuto. Binibilisan na nila.
Hindi sapat ang bilis.
At mayroon kaming background kay Alexander Kessel.
Dating Army, military intelligence.
Nagsimula sa gawaing Ruso,
tapos naging psy ops at espesyalista sa pagpapahirap.
Pagpapahirap?
Magaling siya. Masyadong magaling minsan.
Nakapatay ang dalawang preso habang nagpapahirap.
Susme. Totoong psychopath 'tong kinakaharap ko.
'Di ka nag-iisa.
Maraming matatalino rito ang nag-iisip ng paraan para tulungan ka.
Eksperto sa tactics, game theory.
'Tangina teorya. Kailangan ko ng mga sundalong may baril.
Copy, Captain.
Ano ba, bigyan n'yo siya ng mga baril.
Kung 'di mo mamasamain, isa kang tunay na mandirigma.
Hindi ka dapat kinalaban ng Army.
Tama ka diyan.
Rahul.
Ano'ng mga 'di ko naabutan?
Wala masyado.
Naharang natin ang missile?
Oo. Naharang natin.
Mabuti.
Teka. Nasaan ang mga kalaban?
Siguradong asar na sa'yo ang Alexander na 'yon.
Oo, dahil sinisira ko pa rin ang araw niya.
Papa?
Uy. Kumusta na pakiramdam mo?
Gusto mo ba ng sopas?
Sige.
Nakita mo ginawa nila.
Ako'ng bahala.
Huwag kang magpaapekto sa kanila ngayon. Huwag mo silang hayaang manalo.
Kinamumuhian nila ako.
Sinabi mo ang totoo.
Walang may pakialam sa katotohanan.
May pakialam ako.
Nawala sa akin ang lahat. Lahat ng pinaghirapan ko.
Teka.
Ano ang isang bagay na tinuro ko simula bata ka pa?
Ang iisang panuntunan sa buhay?
‘Wag tumigil sa paglaban.
May lakas ka ng loob, anak.
Simula pa noong umpisa. Tulad ng mama mo.
Captain?
Gusto niya makipag-usap.
Gaano na ako katagal naidlip?
Saglit lang. Mga 15 minuto siguro.
Ano naman ngayon, gago?
Akala mo halimaw ako.
Dati 'yon.
Nu'ng bata pa ko, 'di ako nagsa-summer kung saan ako nag-winter.
Kung wala ako sa isang yate sa Hamptons, nagi-ski ako sa Val d'Isère.
Kawawa ka naman, pare.
Hindi ako nagrereklamo.
Ako ay bunga ng isang sirang lipunan.
Isang lipunang pumapabor sa mga may pera at binabale-wala ang lahat ng iba pa.
Sa tingin mo naging ambassador sa UN ang tatay ko
dahil meron siyang diplomatic skills
o dahil sa kanyang political donations?
'Yan ang gawain natin sa Amerika.
Iniisip natin na dahil mayaman ibig sabihin matalino na.
Bobo ang tatay ko.
Minana niya ang pera niya.
-'Di niya kinita. -Hay.
Susme, dahil ba ito sa daddy issues mo.
'Di ko inaasahang mainitindihan mo.
Marami akong naintindihan.
Ang iyong ama ay mabuting tao.
Isa sa pinakamabuti.
Galing din siya sa serbisyo, 'di ba?
36 na taon.
Doon niya nakilala ang nanay mo? Nang madestino sa Espanya?
Nakikipagkita pa ba siya sa mga kaibigan niya sa army?
Araw-araw.
Sa Scottsdale, tama?
Oo.
Sa Patriot's Valley Veterans Retirement Home.
Silid 6B.
Papa?
Pakawalan mo siya.
-Wala siyang kinalaman dito. -'Di ako sang-ayon.
Pakawalan mo siya!
Sabi mo patayin ko sinuman, 'di mo pa rin bubuksan ang pinto.
Pakawalan mo siya, tarantado ka!
Iyon pa din kaya ang gusto mo.
Putang ina mo!
Tingin mo may iba pang paraan?
Ganito ako sinanay. Psy ops. Military intelligence.
Hanapin ang kahinaan ng kaaway at gamitin ito.
Pakawalan mo siya!
Kung 'di mo bubuksan,
pipira-pirasuhin ko ang tatay mo.
Huwag!
-Sige. Gawin natin ang gusto mo. -Huwag!
-Gawin mo na. -Huwag, pakiusap.
Huwag...
Alam mong 'di ko kaya.
Oo, kaya mo.
Hihinto ito kahit kailan mo gusto.
Hayaan mo akong kausapin siya. Pwede?
Captain, huwag.
Hayaan nating kausapin.
Papa?
JJ.
Hindi... hindi ko kayang mawala ka.
Makinig ka sa akin. Nakikinig ka ba?
‘Wag tumigil sa paglaban.
-Patayin siya. -Huwag!
Huwag, pakiusap.
Huwag!
Kung tatay ko 'yan ipapabukas sa akin ang pinto.
Walang tanong-tanong!
Paano nila nalaman?
Paano nila nalaman na maglagay ng tao sa Scottsdale?
Pinirmahan ng army ang transfer order mo kagabi lang, tama?
Tama.
'Di nila malalaman sa loob ng ilang oras lang.
'Di mo pa rin makuha?
Itinakwil ka ng sarili mong hanay.
Ang desisyong ilipat ka sa pinabayaang rig na ito
ay ginawa tatlong araw na nakalipas. Sinabi lang sa'yo kagabi.
72 oras ko nang alam.
Ano'ng ginagawa mo?
Sinisimulan na ang insurance policy ko.
Kung ganyan siya kadesidido at hinayaan pang mamatay ang ama niya,
makikita n'yong desidido rin ako.
'Yan ang HVAR code. Ang emergency sinking protocol.
Palulubugin mo itong buong rig?
Ayon sa telemetry, pinagana ng SBX-1 ang asset removal protocol.
'Wag n'yong sabihing--
Papalubugin niya kami.
Palulubugin kami gamit ang aming scuttling protocol.
Na-activate ang high-value-asset removal protocol.
Ano gagawin natin?
Hangga't nasa ibabaw tayo, mapapakawalan pa natin ang mga missile.
13 minuto bago lumubog ang kabuuan ng vessel
May 13 minuto tayo para makaisip ng solusyon.
Bababa ako.
Bababa saan? Sa hulls?
Oo. Para isa-isang isara ang mga valve.
'Di ka makakababa na may ganyan kang sugat.
Kakayanin ko.
Ako ang pupunta.
Hindi.
Ako ang gagawa.
Nauubos na ang oras. Meron na lang kayong 13 minuto.
Pareho sa'min.
Ano'ng ETA ng SEAL team?
25.
Tatawagan kita ulit.
Sige.
'Di yata ganito itsura ng mga bayani.
Ganyan ang totoong itsura nila.
Sige na nga, Captain.
Magagawa mo ito.
Kaya mo ito, Rahul.
Kaya mo ito.
Kita tayo mamaya, Captain.
Tinubuan ng bayag ang gago.
Ikaw na ang bahala.
Akin ito.
Nasimulan na ang HVAR. 12.5 minuto.
Gaano pa siya kalayo?
22 minuto. Ihanda ang mga armas.
Nandito na ako sa hull.
Nakikita mo ang console?
Medyo magtatagal ito.
Pababagalin mo lang.
Copy.
May nagbago, Captain?
Recalculating.
-12 minuto 11 segundo hanggang… -Gumagana.
Nadagdagan ng dalawang minuto.
Ituloy mo.
Ako ay isang dakilang taga-sara ng mga valve.
Walang nakakatapal ng tulo gaya ko.
-Lintik. -Ano?
Meron akong kasama.
Umalis ka na. Naririnig mo ako?
Huli na.
Hindi pa huli. Umalis ka na d'yan.
Pasensiya 'di kita natulungan agad, Captain,
sana makatulong ito sa'yo ngayon.
Recalculating.
Pakisabi sa mga anak ko, mahal ko sila.
Kumusta.
'Di mo kailangang gawin ito, Beaver.
'Di ka mamamatay-tao.
Tama ka.
'Di ako mamamatay-tao.
Isa akong taong makabayan.
Rahul?
Hindi makakasagot si Shah ng telepono sa ngayon.
Ikaw na lang at kaming tatlo.
Patay ka na.
Isang magiting na pagtatangka.
Hinahangaan ko ang tapang niya.
Katunayan, akala ko wala siyang silbi.
Ayon sa psych eval niya, titiklop siya 'pag nagipit.
Ni 'di na ako naglagay ng tao sa pamilya niya.
'Yon pala, muntik pa niya ako madiskaril.
Danilov.
Hindi, may bago ako.
ZSB, Zulu, Sierra, Bravo, 1-9-9-6.
Sabihin kay Danny na lumipat.
Danny?
Putulin mo ang broadcast.
Walang ibig sabihin 'yan.
E 'di ok lang sa'yo kung ipakita ko sa mundo.
O sige.
Ano'ng nangyari?
ZSB. Zurich Schweitz Bank.
Isang Swiss bank account.
Dapat nalaman ko.
'Di ka terorista o isang panatiko.
Binayaran ka para dito.
Sarili kong operasyon ito. Ako'ng may hawak.
Paano kung binayaran 'nga ako? Mali ba ako?
Sinisira ko ang sistemang nagtangkang sirain ka.
Sinisiguro kong ang nangyari sa'yo 'di mangyayari sa ibang babae.
Magkano?
Ano'ng ginagawa mo?
Sinong nagbabayad sa'yo?
Seryoso, itigil mo 'yang pagte-tape.
Ano'ng meron doon sa Russian sub?
Itigil mo pagtatakip sa bintana?
Danilov, 'nga ba? Oo, kumusta si Danny?
Pwede ba...
Pakihinto ang pag-tape sa bintana. Para sa akin?
Nagbayad ka ng kapitan ng sub.
Saan ka dadalhin nito?
Tigilan mo pagte-tape sa bintana.
Isang lugar na makakuha ka ng bagong pangalan, bagong mukha?
Kung saan pwede mong gastahin ang iyong blood money?
Itigil mo ang pagte-tape, JJ.
'Yong mga kalokohan tungkol sa tatay mo?
'Tangina niya. Sinira niya ang pangalan ng pamilya ko.
Ngayon binabalik ko ang dignidad at respeto sa pangalan namin.
Kalokohan. Nakita ko ang file mo.
Isa ka lang tarantadong psycho.
-Salamat. -Para saan?
Sa pagpapakita ng kahinaan mo.
Talaga? Ano 'yon?
Gusto mong makalabas dito nang buhay.
Alam mo kung ano pa?
Gusto kitang saktan, JJ.
Gusto ko putulin mga daliri mo. At magmakaawa kang patayin kita.
Cabrón.
Pinili mo ito, JJ. Pinili mong maging--
Buti at naputol mo ang live feed. 17 minuto pa ang SEALS.
Mabagal pa rin.
Ang rig ay lulubog sa loob ng 15 minuto.
Sa sandaling lumubog ito,
pakakawalan ng mga gago lahat ng nuke.
May magagawa ka ba?
Meron akong plano.
Medyo salungat sa inaasahan.
Papakinggan namin, Captain.
Hahayaan ko silang kunin ang command center.
Ha? Iyon na iyon ang ayaw nating mangyari.
Palubog na ang rig, at kapag lumubog ito, panalo sila.
Pipilitin natin silang ilunsad ang mga missile bago mangyari iyon.
Pagkatapos ano?
At pagkatapos ay babawiin ko ang command center
at harangin ang mga nuke nila.
Sa loob ng 12 minuto?
Yes, sir.
Teka.
Lintik.
'Di kumbinsido ang game theory specialist namin dito.
Iniisip niya kung meron kang sapat na motivation.
Base sa aking kalkulasyon,
ang plano mo ay meron lang 14% chance na magtagumpay.
Ang isuko ang command center sa mas malakas,
nang 'di tiyak na mababawi ito
ay isang kaganapang nanghihikayat ng negatibong resulta.
Seryoso ka ba sa pinagsasasabi mo?
Isusugal mo ang bawat buhay sa Amerika
sa kakayahan mong mabawi ang center?
Oo.
Paumanhin. 'Di ako sangayon sa hakbang na ito.
Makinig ka, henyo. Sinasabi mo bang ang plano ko ay meron lang 14%?
Ang sa iyo ay zero!
'Di ka binugbog, sinakal, o binaril sa pagtatanggol ng rig na ito ngayon.
Nakita n'yo naman siguro kung gaano ako ka-motivated dito.
Rinig ka namin, Captain.
Kaya ko ito, sir. Alam kong kaya ko.
Kalahati dito, iniisip na baliw ka.
At ang kabila ay iniisip na rock star ka.
At isa ako sa rock star na panig.
Gawin mo ang nararapat, Captain.
Nandiyan ka pa?
Ano sa tingin mo?
Sa tingin ko, kinakabahan ka na.
Kung mabigo ka dito, papatayin ka ng mga partner mo.
Gusto mo itong kwarto? Kunin mo.
Patayin mo 'yung intercom .
Akin na ang radyo.
Beaver, ano'ng ETA mo?
Mga 30 segundo.
Naka-tape ang bintana. 'Di ko makita ang loob.
Pumasok ka doon ngayon din.
Relaks. Nandito na ako.
Hindi ko siya makita. Wala na siya.
Ano'ng wala na? Nasaan siya?
Lintik.
Ano?
Nasa bubong siya.
Sa lahat ng missile team, kontrolado na natin ang mga interceptor.
Pakawalan lahat ng missile. Inuulit ko, pakawalan lahat ng missile.
Maramihang paglulunsad ng missile ay nakita.
Woo! Ito na 'yon, baby. Sindihan sila.
Nakita na ang mga target.
Seattle, San Francisco, Las Vegas, Denver, St. Louis, Memphis,
Chicago, Cincinnati, Atlanta, Miami, Washington DC,
Boston, New York, Dallas, Philadelphia.
Patayin siya.
Hinahanap niya si Beaver.
"Kumita ng 10 milyon," sabi niya.
"Bumili ka ng pribadong isla," sabi niya. "Madali lang."
Aba, pare.
Hindi.
Akin na kutsilyo mo.
Gawin mo.
Ang asido.
Nasaan ka, darling?
Labas na, labas na, nasaan ka man.
Paumanhin, mga binibini at ginoo, sa biglaang pagkaputol,
tulad ng nakikita niyo,
nabawi ko na ang command center na ito at ang mga nuke ay parating na sa inyo.
Uy, wala dito ang goalie.
Dapat nandiyan siya. Saan pa kaya siya…
naroon?
Nasa bubong siya, Beaver.
Walang ibang tao dito.
Walong minuto bago matapos ang pag-intercept.
Ivan.
Pitong minuto bago matapos ang pag-intercept.
Ano ba.
'Di kita papayagan, darling.
Bitawan mo ako, Beaver. 'Di mo magugustuhan 'to.
Sinabi ko na sa'yo kung ano ang gusto ko.
Mamamatay ka dito.
Hindi, hindi ako.
Sasakay ako ng submarine paalis dito.
Kasama si Alexander?
Wala na siya.
Sinungaling.
Nakita ko siyang umalis.
Limang minuto bago matapos ang pag-intercept.
Akala mo mapapatay ako ng manipis na alambre?
Ng gravity, darling.
JJ... JJ, halika.
Ano ang isang bagay na itinuro ko simula bata ka?
Ang iisang panuntunan sa buhay?
‘Wag tumigil sa paglaban.
Tatlong minuto bago matapos ang pag-intercept.
60 segundo bago matapos ang pag-intercept.
Ayan na siya.
Ayan na siya!
50 segundo bago matapos ang pag-intercept.
Tumayo ka.
40 segundo bago matapos ang pag-intercept.
Huwag kang susuko.
30 segundo bago matapos ang pag-intercept.
20 segundo bago matapos ang pag-intercept.
Sampung segundo. Siyam, walo, pito, anim,
lima, apat, tatlo, dalawa, isa.
Inilunsad ang mga interceptor.
Sige na.
Ang pag-intercept sa maraming missile ay kumpleto na.
Ayos!
14%. Aba.
Tignan mo 'nga naman.
Hindi ka pa tapos, ha?
Alam mo talagang sinira mo ang araw ko.
Pero dinala ko ang Amerika sa bingit,
at gagawin ko ulit.
Panalo ka man sa laban, ngunit hindi sa digmaan.
Sabi sa'yo. Hindi pa tapos ang giyera.
Para 'to sa Dad ko, gago.
Ayan na ang sasakyan ko.
Walang puwang para sa iyo.
Nakarating na ako. Nakikita ko siya.
Alam mo na ang gagawin.
Paano 'yong babae?
Ikaw na bahala.
Kita na ang target. 30 segundo bago lumapag.
May lumapit. Submarino ng Russia, mukhang papaalis na.
Kita ko na si Capt. Collins sa bubong.
Madam President.
Sinabi nila sa akin na gising ka na. Ikinagagalak kitang makita, Captain.
Ang Fort Greely--
Ayos na ang Greely. Naka-antabay ang mga interceptor.
At mapapalitan ang SBX-1 sa lalong madaling panahon,
huwag ka mag-alala, walang taong magbabalik sa'yo doon.
Katunayan, sa tingin ko, ang isang sundalo na may kalibre mo
ay mas mabuting nasa National Security staff ko.
Ano'ng masasabi mo?
Tatanggapin ko 'yan bilang oo.
Salamat, Madam President.
Mayroon ka pang isang bisita.
Papa?
JJ.
Akala ko ikaw ay...
Ang Dad mo pala may mga armadong kaibigang
nakabantay sa kanya doon sa retirement home.
Nakita nila ang nangyayari sa TV.
Winasak nila ang pinto ko.
Niligtas ang daliri ko. Nasira ang pinto ko.
Aasahan na kita sa White House sa susunod na linggo, Captain.
Halika dito, Papa.
Oh. Ito ay para sa iyo.
Isa pang nakaligtas.
Si Turbo.
Natagpuan siya ng SEAL sa paligid ng nasirang SBX-1.
Alaga ni Corporal Shah.
Narinig ko 'nga. Ikinalulungkot ko.
Alam mo, minsan...
mabuting pag-usapan ang mga nawala para 'di malimutan.
Rahul ang pangalan niya.
Rahul.
Mahilig sa poker...
Ganoon ba.
…pero 'di siya magaling dito.
Ang pagsasalin ng subtitle ay ginawa ni: Jewelyn Teope